Up-109/95
Datum: 1996-04-04T00:00:00.000+02:00
ecli: ECLI:SI:USRS:1996:Up.109.95
vrsta: drugi akti
zadeva: ustavna pritožba
objavljeno: OdlUS V, 66 | 04.04.1996
dokument: US17772
akt: Sklep Okrožnega sodišča v Kopru št. Ks 445/95 z dne 31.7.1995 v zvezi s sklepom istega sodišča št. Kpr 521/95 z dne 30.7.1995
resitev: zavrženje
izrek: Postopek odločanja o ustavni pritožbi R.N. zoper sklep Okrožnega sodišča v Kopru v zvezi s sklepom istega sodišča se ustavi.
stavek: Ustavno sodišče je ustavilo postopek odločanja o ustavni pritožbi zoper sklep o priporu, ker pritožnik po izpustitvi iz pripora ni povedal, ali ima še interes za odločitev o ustavni pritožbi.
odlocitev: sklep
geslo: Pripor iz razlogov ponovitvene nevarnosti.
Ustavitev postopka, ker pritožnik ob izpustitvi ni v roku izjavil, ali ima pravni interes.
podlaga: Zakon o Ustavnem sodišču (ZUstS), 3. odst. 28., 49. čl.
datum_vloge: 1995-08-02T22:00:00.000Z
datum_odlocitve: 1996-04-03T22:00:00.000Z

# Up-109/95

4. april 1996

---

---

---

---

## S K L E P

Ustavno sodišče je v postopku za preizkus ustavne pritožbe R.N. iz K., ki ga zastopa E.D., odvetnik v P. na seji dne 4. aprila 1996

---

### s k le n i l o :

Postopek odločanja o ustavni pritožbi R.N. zoper sklep Okrožnega sodišča v Kopru št. Ks 445/95 z dne 31.7.1995 v zvezi s sklepom istega sodišča št. Kpr 521/95 z dne 30.7.1995 se ustavi.

---

## O b r a z l o ž i t e v

Pritožnik je dne 2. avgusta 1995 vložil ustavno pritožbo zoper sklep preiskovalnega sodnika, s katerim mu je ta odredil pripor iz razloga ponovitvene nevarnosti (3. točka drugega odstavka 191. člena Zakona o kazenskem postopku, Uradni list SFRJ, št. 4/7, 14/85, 74/87, 57/89 in 3/90), in zoper sklep, s katerim je sodišče zavrnilo pritožbo zoper prvi sklep. Pritožnik meni, da izpodbijana sklepa ne utemeljujeta obstoja realne nevarnosti ponovitve kaznivega dejanja in da le pavšalno utemeljeta neogibno potrebnost pripora zaradi varnosti ljudi.

Ustavno sodišče je na seji senata dne 12. septembra 1995 ustavno pritožbo sprejelo v obravnavo. Ker je bil pritožnik iz pripora že izpuščen, ga je Ustavno sodišče pozvalo, naj sporoči, ali ima še interes za odločitev o ustavni pritožbi. Pritožnik v roku, ki mu je bil določen, ni odgovoril. Ustavno sodišče je zato postopek ustavilo (tretji odstavek 28. člena v zvezi z 49. členom Zakona o Ustavnem sodišču, Uradni list RS, št. 15/94).

Ustavno sodišče je ta sklep sprejelo na podlagi 28. člena Zakona o Ustavnem sodišču v sestavi: predsednik dr. Tone Jerovšek in sodniki dr. Peter Jambrek, mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.

---

## P r e d s e d n i k:

dr. Tone Jerovšek